

## ŠIAULIŲ MIESTO SAVIVALDYBĖS ADMINISTRACIJOS

**DIREKTORIUS**

**ĮSAKYMAS**

**DĖL ŽEMĖS SKLYPO METALISTŲ G. 1, ŠIAULIUOSE, DETALIOJO PLANO, SKLYPO ŠIAULIŲ MIESTE RĖKYVOS G. 21 DETALIOJO PLANO IR SUPAPRASTINTA TVARKA PARENGTO DETALIOJO PLANO SKLYPO RĖKYVOS G. 21 (SUFORMUOTIEMS SKLYPAMS SUTEIKT. ADRES. METALISTŲ G.1**

**IR METALISTŲ G.1K)**

**KEITIMO**

2021 m. rugsėjo ....... d. Nr. A-........

Šiauliai

Vadovaudamasis Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“ patvirtintu Pasiūlymų teikimo dėl teritorijų planavimo proceso inicijavimo tvarkos aprašu, Lietuvos Respublikos teritorijų planavimo įstatymo 6 straipsnio 3 dalimi, 28 straipsnio 1 ir 4 dalimis, Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo“ patvirtintų Kompleksinio teritorijų planavimo dokumentų rengimo taisyklių 313, 314 punktais ir atsižvelgdamas į Nacionalinės žemės tarnybos prie Žemės ūkio ministerijos Šiaulių skyriaus 2021-09-09 raštą bei juridinio asmens prašymą, registruotą Šiaulių miesto savivaldybės administracijoje 2021-05-24 (registracijos Nr. G-4280):

1. N u s p r e n d ž i u pradėti Sklypo Šiaulių mieste Rėkyvos g. 21 detaliojo plano, patvirtinto Šiaulių miesto savivaldybės administracijos direktoriaus 2005 m. balandžio 4 d. įsakymu Nr. A-231, Supaprastinta tvarka parengto detaliojo plano sklypo Rėkyvos g. 21 (suformuotiems sklypams suteikti adresai Metalistų g. 1 ir Metalistų g. 1k), patvirtinto Šiaulių miesto savivaldybės valdybos 2003 m. vasario 24 d. sprendimu Nr. V-42, ir Žemės sklypo Metalistų g. 1, Šiauliuose, detaliojo plano, patvirtinto Šiaulių miesto savivaldybės tarybos 2007 m. birželio 28 d. sprendimu Nr. T-272, (toliau – Detalieji planai) keitimo procedūrą teritorijų planavimo proceso inicijavimo pagrindu.

2. N u s t a t a u, kad Detaliųjų planų keitimo tikslai:

2.1. žemės sklypų sujungimas;

2.2. įsiterpusio valstybinės žemės ploto prijungimas prie naujai suformuoto žemės sklypo;

2.3. žemės sklypo tvarkymo ir naudojimo reglamentų nustatymas.

3. Į p a r e i g o j u Architektūros, urbanistikos ir paveldosaugos skyrių parengti Teritorijų planavimo proceso inicijavimo sutarties projektą.

Šis įsakymas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.

Administracijos direktorius Antanas Bartulis